עדו ניצן

**עדו ניצן** (נולד ב-25 בספטמבר 1994) הוא חוקר ספרות, מבקר ומתרגם ישראלי.

## ביוגרפיה
עדו ניצן נולד בירושלים, גדל בשכונת רמות ולמד בתיכון הרטמן. למד בישיבת מעלה גלבוע ולאחר מכן התגייס לחיל המודיעין ושירת כארבע שנים וחצי.

ניצן בעל תואר ראשון ושני מהחוג לספרות כללית והשוואתית באוניברסיטה העברית בירושלים, ובוגר מתוכנית "אמירים". עבודת התזה שלו, "'הַעֲלִי אֶת הָאוֹר, בַּעֲלַת הַפֻּנְדָּק' – הפרידה מן המוזה בפונדק הרוחות: סגנון מאוחר וטרנסטקסטואליות ביצירת הזקנה הדרמטית של נתן אלתרמן", נכתבה בהנחיית פרופ' עמינדב דיקמן ופרופ' גדעון טיקוצקי.

באוקטובר 2024 החל את לימודי הדוקטורט בחוג לספרות עברית באוניברסיטה העברית, בהנחיית פרופ' גדעון טיקוצקי. מחקרו עוסק בהתקבלות הספרות הקלאסית של יוון ורומא (Classical Reception) בספרות העברית החדשה.

חבר בקבוצת המחקר "בינותיים: עקבות של הגירה" של מרכז מנדל סכוליון. ושותף בפרויקט המחקר של פרופ' גדעון טיקוצקי על "השירים האבודים".

## פעילות ספרותית
ניצן מלמד ספרות במוסדות רבים וביניהם מבוע – בית מדרש ישראלי, בית אבי חי ובית ש"י עגנון. בעבר לימד קורסים על יצירת עגנון ואלתרמן בספריית בית אריאלה ולימד שירה וספוקן-וורד בבית ספר אופק לתלמידים מחוננים.

לצד עבודתו האקדמית וההוראה, ניצן מפרסם בקביעות מסות ורשימות ספרותיות בעיתונים שונים - מקור ראשון, הארץ, ישראל היום, ובכתבי עת ספרותיים כמו המוסך, מעלה ופנס.

החל משנת 2021, ניצן הוא מבקר השירה של עיתון ישראל היום.

בשנים 2021–2022 שימש כיועץ הספרותי וכמחבר השאלות של חידון השירה העברית לנוער.

בשנת 2023 היה חבר בוועדת השיפוט של פרס עגנון לאמנות הסיפור, שהוענק באותה שנה לסופר רועי חן.

## תרגום
בעקבות מורו, עמינדב דיקמן, החל ניצן לתרגם שירה. עד כה הופיעו בהוצאת "קשב לשירה" שני ספרי שירה שתרגם מאנגלית – "המזבח: מבחר משירי ג'ורג' הרברט" ו"תשוקת הנשייה: מבחר משירי פיליפ לארקין".

שירים נוספים שתרגם הופיעו בכתבי העת הספרותיים: דחק, הו! ועירובין, וכמה מתרגומיו פורסמו בטור "קו המשווה" שעורך ד"ר רונן סוניס במוסף "תרבות וספרות" של עיתון הארץ. תרגומיו לשירי ג'ורג' הרברט זיכו אותו בציון לשבח בפרס על שם סוניה ברשילון מבית איגוד אנשי הספר לשנת 2022.

## חיים אישיים
ניצן נשוי ואב לבן, מתגורר בירושלים. אביו, שי ניצן, הוא פרקליט המדינה לשעבר וכיום מכהן כרקטור הספרייה הלאומית. דודו הוא פרופ' שמואל ניצן.

## כתביו
### תרגום
##### ספרים
*המזבח: מבחר משירי ג'ורג' הרברט. תרגום מאנגלית: עדו ניצן. עורך: עמינדב דיקמן. תל אביב: הוצאת קשב לשירה, נובמבר 2021.
*תשוקת הנשייה: מבחר משירי פיליפ לארקין. תרגום מאנגלית: עדו ניצן. עורך: רפי וייכרט. תל אביב: הוצאת קשב לשירה, נובמבר 2025.

#### יצירות נוספות בתרגומו
*פנטאדיוס: "עם בוא האביב", "נרקיס". הו! [גיליון 21]. פברואר 2022. עמ' 32–33.
*ג'ון קיטס: "אודה למלנכוליה". הו! [גיליון 21]. פברואר 2022. עמ' 63–64.
*רופרט ברוק: "על מותה של סמט-סמט האלה ההיפופוטמית". דחק [גיליון י"ד]. מרץ 2022. עמ' 128-129.
*אליזבת בישופ: "אמנות אחת" [בתוך הטור 'קו המשווה' של ד"ר רונן סוניס]. הארץ – מוסף תרבות וספרות. 28.10.2022.
*תיאוגניס: "אלגיה לקירנוס". עירובין [גל' ח]. אפריל 2023.
*ויליאם שייקספיר: "נאום הכתר החלול", מתוך ריצ'רד השני. דחק [גיליון ט"ז]. ספטמבר 2023.
*ג'ון מילטון: "ליסידאס". דחק [גיליון י"ז]. יוני 2024.
*ויליאם ארנסט הנלי: "Invictus" [בתוך הטור 'קו המשווה' של ד"ר רונן סוניס]. הארץ – מוסף תרבות וספרות. 04.11.2024.
*רוברט פרוסט: "תיקון חומה". קוץ: כתב עת רב תחומי [גיליון 4 – גבולות]. דצמבר 2024.
*בן ג'ונסון: 18 אפיגרמות. הו! [גיליון 28]. עמ' 27-32. מרץ 2025.
*אלכסנדר פופ: "מכתב אלואיז לאבלר". הו! [גיליון 82]. עמ' 35–48. מרץ 2025.
*הילר בלוק: "טרנטלה". סף [גיליון 3 – תשתית:תנועה]. עמ' 85. נובמבר 2025.

### עריכה
*עמינדב דיקמן. שורות אחרונות: מחקרים, מסות, רשימות. עורכים: אריאל הורוביץ ועדו ניצן. ירושלים: מוסד ביאליק, 2025.

### מאמרים אקדמיים
*Unveiling the Sculpture within the Marble Block: Erasure Poetry as Poetic Sculpturing – How to read Alex Ben-Ari's *Mayim Mayim. Open Library of Humanities* [Special Collection: Beyond Text: Cross-disciplinary Perspectives on Textuality], *2025.*
*"לצייר את החיים, לחיות את הציור: הרומן "החיים הוראות שימוש" מאת ז'ורז' פרק כציור רב-ממדי של הבניין הפריסאי ודייריו", **מניפה** [גל' 2], המכון לספרויות באוניברסיטה העברית, 2025. עמ' 48-62.
*"'נַנָּס מִתְחָרֶה בִּילִידֵי הָעֲנָק': הסגנון המאוחר של י. ל. גורדון כניסיון להפיח רוח עברית מתור הזהב בהשכלה העברית הגוועת". **מוזה: כתב עת ללימודים מתקדמים במדעי הרוח** [גל' 7]. האוניברסיטה העברית בירושלים, דצמבר 2024.
*"מה קורה לקורא? – כוחו של משל: 'משל הכרם' בישעיהו כאקזמפלר משוכלל למשל המקראי". **מעגלים** [גיליון י"א]. עורך: אביעד עברון. הוצאת ישיבת הקיבוץ הדתי, קיץ 2023. עמ' 273–282.

## קישורים חיצוניים
### פרסומים
*פרסומיו בישראל היום
*פרסומיו במקור ראשון
*פרסומיו בכתב העת מעלה
*פרסומיו בכתב העת המוסך
*פרסומיו באתר מבוע - בית מדרש ישראלי
*הדף האישי של עדו ניצן מאתר בית הספר מנדל

### ביקורות

#### על "המזבח: מבחר שירים מאת ג'ורג' הרברט"
* 
*נדבי נוקד, תועלת לנפש אומללה ודחויה, בכתב העת "מעלה", ספטמבר 2022.
*צור ארליך, על פרסום הספר "המזבח", פייסבוק.
*צור ארליך, על השיר "הגלגלת" מתוך "המזבח", פייסבוק.

#### על "שורות אחרונות"

* עופרה עופר אורן, "עמינדב דיקמן, 'שורות אחרונות – מחקרים, מסות, רשימות': זכינו!".
* רחל אליאור, על פרסום הספר "שורות אחרונות", פייסבוק.

### הרצאות מוקלטות
*איך מתרגמים מילה מומצאת? - על תרגומי הנונסנס של רנה ליטוין
*לא הכל שחור-לבן: השיר והדף כמרחב עיצובי, מתוך כנס "אני לא טקסט"
*כשאת אומרת יופיטר למה את מתכוונת - מה מסתתר מאחורי הלשון הפיגורטיבית של אובידיוס?, מתוך כנס "מסכות והסחות" שנערך ב-20 באפריל 2021

### ראיונות ברדיו
*ראיון בתוכנית מה שכרוך, יובל אביבי ומיה סלע. כאן תרבות. על פרסום הספר "המזבח: מבחר משירי ג'ורג' הרברט". תאריך שידור: 24 בנובמבר 2021. [החל מ-6:00].
*ראיון בתוכנית ספרים רבותי ספרים, ציפי גון גרוס. גלי צה"ל. על פרסום הספר "המזבח: מבחר משירי ג'ורג' הרברט". תאריך שידור: 26 בנובמבר 2021. [החל מ-32:45].
*ראיון משותף עם אביו שי ניצן בתוכנית מילים ומשפטים, דינה זילבר. גלי צה"ל. תאריך שידור: 22 באפריל 2021.
*ראיון משותף עם אריאל הורוביץ בתוכנית מה שכרוך, מיה סלע ויובל אביבי. כאן תרבות. על עריכת הספר "שורות אחרונות". תאריך שידור: 17 במרץ 2025.
*ראיון בתכנית מה שכרוך, מיה סלע ויובל אביבי. כאן תרבות. על הספר "תשוקת הנשייה". תאריך שידור: 02 בדצמבר 2025.

## הערות שוליים

קטגוריה:חוקרי ספרות ישראלים
קטגוריה:ישראלים שנולדו ב-1994